ORI : สร้างมูลค่าเพิ่มจากพื้นที่ระบบนิเวศที่มากขึ้น
5 ธันวาคม 2564

ORI : สร้างมูลค่าเพิ่มจากพื้นที่ระบบนิเวศที่มากขึ้น
-เราคงคำแนะนำ “ซื้อ” ORI ด้วยราคาเป้าหมายปี 2565 ที่ 13.4 บาท พัฒนาการของธุรกิจใหม่ๆ จำนวนมาก จะยังคงเป็นปัจจัยขับเคลื่อนมูลค่าของบริษัทฯ ต่อไป
-นอกจากยอดขายที่คาดจะสร้างจุดสูงสุดใหม่ในปี 2564 แล้ว รายได้และกำไรในปี 2564 จะสูงที่สุดเป็นอันดับที่ 2 จากการกลับมาของผลประกอบการไตรมาส 4/2564
-สินทรัพย์ดิจิทัลและตราสารที่อ้างอิงมูลค่าจากสินทรัพย์ จะเป็นธุรกิจลำดับต่อไปของ ORI ซึ่งจะช่วยสร้างมูลค่าเพิ่มตามขนาดที่เพิ่มขึ้นของระบบนิเวศของบริษัทฯ
ORI กำลังวางแผนที่จะออกโทเคนดิจิทัลเพื่อการใช้ประโยชน์ (utility token) ที่เรียกว่า “P Coin” โดยบริษัทพรีโม เซอร์วิส โซลูชั่น ที่ ORI เป็นเจ้าของ 100% เพื่อใช้ในระบบนิเวศ เช่น บริการทำความสะอาด บริการโรงแรม และบริการด้านสุขภาพ โดยจะสร้างกระแสรายได้ให้กับบริษัทในเครือหลายแห่ง แทนที่จะเป็นแพลตฟอร์มที่มีอยู่เดิม ซึ่งนำเสนอผลิตภัณฑ์และบริการจากบริษัทต่างๆ นอกกลุ่มต่อลูกค้า
.
.
นอกจากนี้ ORI ก็กำลังศึกษาการสร้าง “โทเคนดิจิทัลเพื่อการลงทุนที่มีกระแสรายรับจากอสังหาริมทรัพย์” (Real Estate Backed-Token) เพื่อสนับสนุนสินทรัพย์เพื่อการเช่าของตน โดยในมุมมองของเรา ความพยายามในการขยายธุรกิจครั้งนี้จะช่วยให้ ORI สามารถสร้างมูลค่าเพิ่มจากขนาดของระบบนิเวศที่ขยายตัวขึ้น
มุมมอง KS
คงคำแนะนำ “ซื้อ” ORI ด้วยราคาเป้าหมายปี 2565 ที่ 13.4 บาท เราชอบ ORI ในเรื่องกลยุทธ์การพัฒนาที่อยู่อาศัยที่มีประสิทธิภาพ ที่ไม่เพียงแต่แสวงหาทำเลใหม่ๆ อย่างต่อเนื่องเท่านั้น แต่ยังค้นหาความต้องการที่อยู่อาศัยที่ซ่อนอยู่ของกลุ่มผู้ซื้อ การลงทุนใหม่หลายอย่างที่ถูกสร้างขึ้นมาในรูปแบบการร่วมทุนกับพันธมิตรที่มีประสบการณ์ จะทำให้ ORI มั่นใจถึงผลตอบแทนจากการลงทุน ซึ่งจะอยู่ในเชิงบวกและสามารถสร้างมูลค่าเพิ่มให้กับบริษัทฯ ในระยะกลางถึงระยะยาวได้
เปิดพอร์ตลงทุน >> https://bit.ly/3eC98sz
KS #KSecurities #ORI

Follow us :
LINE : http://bit.ly/KSLINEOA
Facebook: http://bit.ly/2XwGoaa
Instagram: http://bit.ly/332OqIT
Twitter: http://bit.ly/344OVng
YouTube: http://bit.ly/2QAdiFp